**Բերնարդ Հիլլ** (անգլ.՝ Bernard Hill, դեկտեմբերի 17, 1944(1944-12-17), Մանչեսթեր, Մեծ Մանչեսթեր, Միացյալ Թագավորություն), բրիտանացի հեռուստատեսության և կինոյի դերասան։ Իր երեսնամյա կարիերայի ընթացքում առավել հայտնի է «Տիտանիկ» ֆիլմում խաղացած կապիտան Էդվարդ Ջոն Սմիթ, «Մատանիների տիրակալը» ֆիլմաշարում՝ Թեոդեն արքա և «Իրական հանցանք» դրամայում՝ բանտի ռեկտոր Սան Քվենթին դերերով։ Հիլլը միակ դերասանն է, ով նկարահանվել է 1-ից ավելի ֆիլմերում, որոնք արժանացել են 11 «Օսկար» մրցանակի («Տիտանիկ», «Մատանիների տիրակալը։ Թագավորի վերադարձը»)։

Կենսագրություն
--------------

Հիլլը ծնվել է Բլեքլիում՝ Մանչեստրում։ Սովորել է Քսավերիանի քոլեջում, ավելի ուշ ընդունվել է Մանչեստրի պոլիտեխնիկական դրամայի դպրոցը, որը դիպլոմով ավարտել է 1970 թվականին ավարտել։

Կարիերա
-------

Հիլլը առաջին անգամ մեծ հռչակ է ձեռք բերել Միացյալ Թագավորությունում՝ «Տղաները Բլեքստաֆայից» հեռուստասերիալում խաղացած Յոսեր Հյուզ դերից հետո։ Նրա հերոսի «Տվեք մեզ աշխատանք» արտահայտությունը հայտնի է դարձել անգործունակության բարձր մակարդակի համար Մարգարետ Թետչերի կառավարության դեմ բողոքողների շրջանում։ Այս դերը նրան բերել է բազմաթիվ մրցանակներ, ինչը, ինչպես նա է ասել, «նրան խելագարություն է հասցրել»։ 1982 թվականին սերժանտ Պուտնեմա դերով խաղացել է «Գանդի» ֆիլմում, որի ռեժիսորը Ռիչարդ Աթենբորոն է։ Պատկերը ստացել է «Օսկար» մրցանակ։ Այնուհետև Բերնարդ Հիլլը հայտնվել է 1984 թվականի «Բաունտի» ֆիլմում՝ «Բաունտի» նավի խռովության մասին չորրորդ բեմադրությունում։ Նաև 1982 թվականին Կալիգուլա կայսեր թիկնապահի դերով խաղացել է «Ես Կլավդիոսն եմ» հեռուստասերիալում։ 1985 թվականին Հիլլը հայտնվել է Ջոն Լենոնի «Ուղևորություն դեպի կյանք» դրամայի էկրանավորումում։ Նկարահանվել է նաև «Բալի այգին» կատակերգության էպիզոդում և «Մակբեթ» պիեսում։ 1989 թվականին Բերնարդը գնահատվել է քննադատների կողմից «Շիրլի Վալենթայն» բեմադրությունում Ջոյի կերպարը ստեղծելու համար։ Ավելի ուշ նշանակալի դերեր է խաղացել «Լուսնային լեռներ» (1990), «Սկալագրիգ» (1994) և «Մադագասկարի մաշկը» (1995) ֆիլմերում։ 1990-ականների կեսերին Հիլլը սկսել է ավելի հաճախ հայտնվել ֆիլմերում։ Նրա առաջին գլխավոր դերը դարձել է 1996 թվականի «Ուրվականը և խավարը» ֆիլմը (Վել Քիլմերի և Մայքլ Դուգլասի հետ միասին)։ Հիլլը դարձել է ավելի պանջված դերասան «Տիտանիկ» ֆիլմում կապիտան Էդվարդ Ջոն Սմիթի դերից հետո։ 2002 թվականին Բերնարդը խաղացել է Փիլոսի դերը «Կարիճների արքան» ֆիլմում (Դուեյն Ջոնսոնի, Մայքլ Կլարկ Դունկանի և Քելլի Հուի հետ միասին)։ Ավելի ուշ Թեոդեն թագավորի դերով նկարահանվել է Փիթեր Ջեքսոնի «Մատանիների տիրակալը» կինոեռագրությունում։

Անձնական կյանք
--------------

Բերնարդ Հիլլը ապրել է Միացյալ Թագավորության Իպսուիչում քաղաքի Սուֆոլկ կոմսությունում։ Անցյալում փոխհարաբերություններ է ունեցել դերասանուհի Քեթի Բեյթսի հետ։ Ամուսնացած է, ունի մեկ որդի՝ Գեբրիել անունով։

Ընտրված ֆիլմագրություն
----------------------

| Տարի |  | Հայերեն անվանում | Բնօրինակ անվանում | Դեր |
| --- | --- | --- | --- | --- |
| 1976 | ֆ | Մարտական փորձարկում | *Trial by Combat* | Ֆրեդի |
| 1982 | ֆ | Գանդի | *Gandhi* | սերժանտ Պուտմեն |
| 1984 | ֆ | Բաունտին | *The Bounty* | Ուիլյամ Քոուլ |
| 1986 | ֆ | Նոր աշխարհ | *New World* | Ջոն Բիլինգթոն |
| 1996 | ֆ | Ուրվականը և Խավարը | *The Ghost and the Darkness* | Հոումորն |
| 1997 | ֆ | Տիտանիկ | *Titanic* | Էդվարդ Ջոն Սմիթ |
| 1999 | ֆ | Իրական հանցագործություն | *True Crime* | Լյունթեր |
| 2002 | ֆ | Կարիճների արքան | *The Scorpion King* | Փիլոս |
| 2002 | ֆ | Մատանիների տիրակալը։ Երկու ամրոց | *The Lord of the Rings: The Two Towers* | Թեոդեն |
| 2003 | ֆ | Մատանիների տիրակալը։ Թագավորի վերադարձը | *The Lord of the Rings: The Return of the King* | Թեոդեն |
| 2003 | ֆ | Գոթական ոճ | *Gothika* | Ֆիլ Փարսոնս |
| 2008 | ֆ | «Վալկիրիա» գործողությունը | *Valkyrie* | գեներալը անապատում |
| 2015—2015 | ս | Գայլերի սրահ | *Wolf Hall* | Նորֆոլքի դուքսը |

### Հոնորարներ

* «Մատանիների տիրակալը։ Երկու ամրոց» (2002)՝ 312 000 դոլար

* «Մատանիների տիրակալը։ Թագավորի վերադարձը» (2003)՝ 312 000 դոլար

Ծանոթագրություններ
------------------

1. 1 2  filmportal.de — 2005.
2. 1 2  Discogs — 2000.
3. 1 2  *Deutsche Nationalbibliothek* Record #13241449X // Gemeinsame Normdatei (գերմ.) — 2012—2016.
4. 1 2 3  "Bernard Hill Biography". Արխիվացված է the original 2014 թ․ մայիսի 31-ին. Retrieved 2020 թ․ մարտի 12.
5. ↑  Bernard Hill News, Filmography, Pictures — Rotten Tomatoes
6. 1 2 3 4  BBC — Manchester Films — Bernard Hill — a biography
7. ↑  "Out of work — and this time it won't just be Yosser who will feel the pain | News". Արխիվացված է the original 2013 թ․ մայիսի 5-ին. Retrieved 2011 թ․ ապրիլի 1. `{{cite web}}`: no-break space character in `|title=` at position 12 (help)
8. 1 2 3 4  Bernard Hill: Information from Answers.com
9. 1 2  Bernard Hill | Biography, Photos, Movies, TV, Credits | Hollywood.com
10. ↑  «Властелин колец». А знаете ли вы… Archived 2012-01-25 at the Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Filmportal · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 140529581 · CONOR: 22582371 · GND: 13241449X · ISNI: 0000000114951067 · LCCN: no97049398 · NKC: xx0098710 · NLP: a0000001645733 · NTA: 07431887X · NUKAT: n2010131326 · SUDOC: 055737668 · VIAF: 90624327 · WorldCat VIAF: 90624327 |

 |

 |